== Karriere ==
Tamblyn filmdebuterede i 1948 via en lille birolle i ''[[Drengen med det grønne hår]]'' og havde året efter en mere central rolle i det historiske drama ''[[Samson og Dalila (film)|Samson og Dalila]]''. I 1950 havde han rollen som den yngre udgave af Bart Tare i ''[[Gun Crazy]]'' (også kendt som ''Deadly Is the Female''). Hans atletiske og [[akrobat]]iske evner førte til at han i 1954 fik rollen som Gideon, den yngste af brødrene i filmmusicalen ''[[Syv brude til syv brødre]]''. Efter flere filmmusicaler fik han i 1961 rollen som bandelederen Riff i den verdenskendte filmmusical ''[[West Side Story (film)|West Side Story]]''. Han markerede sig også i drama, blandt andet i ''[[Når man er ung]]'' fra 1957 – som førte til en [[Oscar]]-nomination. I 1960 spillede han rollen som The Cherokee Kid i westernfilmen ''[[Cimarron]]'', med [[Glenn Ford]] i hovedrollen, og i 1962 medvirkede han i den kendte westernfilm ''[[Vi vandt vesten (film)|Vi vandt vesten]]''. I 1963 havde han en central rolle i skrækthrilleren ''[[Spøgeriet på Hill House]]''.
Levende_personer